*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*135. számú előterjesztés*

Bátaszék Város Önkormányzata Képviselő-testületének 2019. június 26.-én,

16 órakor megtartandó ülésére

*műfüves pálya építéséhez önkormányzati támogatás biztosítása*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán városüzemeltetési iroda vezető Mórocz Zoltán pénzügyi irodavezető**Törvényességi ellenőrzést végezte:**  Kondriczné dr. Varga Erzsébet jegyző **Tárgyalja:**PG Bizottság: 2019. 06.25. |

***Tisztelt Képviselő-testület!***

A Bátaszéki Sport Egyesület a 2017/18, illetve a 2018/2019 évi TAO támogatási igény elbírálása során lehetőséget kapott egy műfüves pálya kialakítására, melynek helyszíne a Vicze János Városi Sportpályán a jelenlegi edzőpálya helyén lenne kialakítva.

**Előzmények**: A Képviselő-testület a 2018. február 14-ei ülésén már tárgyalta a Vicze János Városi Sportpályán kialakításra kerülő műfüves pálya építésével kapcsolatos előterjesztést. Az előterjesztés alapján a **40/2018.(II.14.) számú határozatában** a Bátaszéki Sport Egyesület részére 21 690 227 Ft vissza nem térítendő fejlesztési célú önkormányzati támogatást biztosított az önkormányzat 2018 – 2019. évi költségvetésében a beruházás megvalósulásának ütemében.

Az akkori döntés időpontjában az egyesületnél csak a pálya építésére vonatkozó elbírált pályázat állt rendelkezésre, hiányzott a pálya megvilágítás és az egyéb infrastruktúra fejlesztés pályázati döntése, ezért az elnökség döntése alapján nem kezdték el a beruházást. Mivel a beruházást nem kezdték meg, így a testületi döntés alapján nem került sor a támogatási szerződés aláírására.

A 2018/2019 évi TAO pályázatban jóváhagyásra kerültek a pályavilágítás és a kiegészítő infrastruktúra projekelemek is, így a komplett beruházás megvalósíthatóvá vált.

A műfüves pálya komplett beruházásának (két pályázat alapján) tervezett és az igénybejelentés során elfogadott várható bekerülési költsége 116 750 000 Ft, melyből 70%, azaz 80 974 829 Ft TAO támogatás igénybevételével, vállalkozásoktól szerződéssel igényelhető. A fennmaradó 30%, azaz 35 775 171 Ft saját forrásból finanszírozandó. Tekintettel arra, hogy a BSE fejlesztésekhez saját forrással nem rendelkezik, ezért a BSE elnöke kérelemmel fordult a képviselő-testülethez a saját forrás biztosítása érdekében.

2019.06.21-én 72 337 586 Ft a BSE elkülönített bankszámla egyenlege, tehát ez a keret ami rendelkezésre áll a sportfejlesztési program megvalósítására. A TAO program adatai szerint még 8 610 719 Ft támogatási összeget kell megszerezni a sportfejlesztési program megvalósításához.

Az alábbi létesítmények kerülnek megvalósításra:

* műfüves felület: 96 m x 56 m, vonalazott méret: 90 m x 50 m,
* labdafogó háló a műfüves felület körül: 304 fm,
* pálya világítás,
* beton kő burkolat a pálya mellett 96 m hosszban,
* beton kő burkolat a jelenlegi térburkolat és a műfüves pálya bejárata között
* könnyűszerkezetes szertárépület.

Mellékeljük továbbá a pálya kialakításához szükséges műszaki paramétereket tartalmazó tervezetet is.

Kérem a tisztelt képviselő-testületet az előterjesztés megtárgyalására.

**Határozati javaslat:**

**A Bátaszéki Sport Egyesület részére támogatás biztosítása műfüves pálya építéséhez**

Bátaszék Város Önkormányzatának Képviselő-testülete

1. egyetért azzal, hogy Bátaszéki Sport Egyesület TAO támogatás felhasználásával az önkormányzat tulajdonában álló Vicze János Városi Sportpályán egy 96x56m felületű (90x50m pályaméretű) műfüves labdarúgópálya és a hozzá tartozó infrastruktúra megépítését megvalósítsa;
2. az a) pontban meghatározott beruházás megvalósításához a Bátaszéki Sport Egyesület részére a bekerülési költség 30%-a mértékéig, de maximum 35 775 171 Ft vissza nem térítendő fejlesztési célú önkormányzati támogatási keretet biztosít az önkormányzat 2019. évi költségvetés általános tartaléknak terhére a beruházás megvalósulásának ütemében;
3. felhatalmazza a város polgármesterét a támogatási szerződés aláírására.
4. a 40/2018 (II.14) számú határozatát hatályon kívül helyezi

Határidő: 2019. július 10.

Felelős: Dr. Bozsolik Róbert polgármester

 (a támogatási szerződés aláírásáért)

Határozatról értesül: BSE elnöke,

 BKÖH pénzügyi iroda

 irattár